জনজীবনের সঙ্গে বিপর্যয়ের আবেগী প্রভাবটা পড়েছে সিরি এ’তেও। ফিওরেন্তিনা ও এসি মিলানের বিপক্ষে স্থানীয় দল সাম্পোদরিয়া ও জেনোয়ার উদ্বোধনী লিগ ম্যাচ স্থগিত হয়ে গেছে। তবে ইতালিয়ান লিগের আজকের বাকি সব ম্যাচ যথারীতি মাঠে গড়াবে। দুর্ঘটনায় নিহত ৩৯ জনের শেষকৃত্য অনুষ্ঠানের দিনেও খেলবে গত মৌসুমের দুই শীর্ষ দল জুভেন্টাস ও ন্যাপোলি। প্রতিটি ম্যাচের শুরুতেই নিহতদের স্মরণে এক মিনিট নীরবতা পালন করা হবে। সঙ্গে ফুটবলাররা মাঠে নামবেন কালো আর্মব্যান্ড পরে।